L 50/26 De Europæiske Fællesskabers Tidende 26. 2. 1999 KOMMISSIONENS DIREKTIV 1999/8/EF af 18. februar 1999 om ændring af Rådets direktiv 66/402/EØF om handel med sædekorn KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets direktiv 66/402/EØF af den 14. juni 1966 om handel med sædekorn ()), senest ændret ved Rådets direktiv 98/96/EF (?), særlig artikel 21a, og ud fra følgende betragtninger: Medlemsstaterne kan, når det gælder frø af triticale beregnet til salg på deres eget område, reducere den mindste spireevne, som kræves i bilag II, til 80 %; denne mulighed vil ikke længere stå åben efter 1. februar 2000 ifølge ovennævnte direktiv; ud fra den nuværende videnskabelige og tekniske viden vil det være svært i EF i visse regioner at producere frø af triticale med en spireevne, der opfylder kravene i bilag II; på baggrund af den videnskabelige og tekniske udvikling vil det være hensigtsmæssigt at reducere den mindste spireevne til 80 % af de rene frø. de i dette direktiv fastsatte foranstaltninger er i overens- stemmelse med udtalelse fra Den Stående Komité for Frø og Plantemateriale henhørende under Landbrug, Have- brug og Skovbrug — UDSTEDT FØLGENDE DIREKTIV: Artikel 1 I afdeling 2, litra A, i bilag II til direktiv 66/402/EØF foretages følgende ændring: For triticosecale ændres »85« i kolonne 2 til »80«. Artikel 2 1. Medlemsstaterne sætter de nødvendige love og administrative bestemmelser i kraft for at efterkomme dette direktiv inden den 1. februar 2000. De underretter straks Kommissionen herom. Disse love og bestemmelser skal ved vedtagelsen inde- holde en henvisning til dette direktiv eller skal ved offent- liggørelsen ledsages af den sådan henvisning. De nærmere regler for henvisningen fastsættes af medlemsstaterne. 2. Medlemsstaterne meddeler Kommissionen teksten til de vigtigste nationale retsforskrifter, som de udsteder på det område, der er omfattet af dette direktiv. Artikel 3 Dette direktiv er rettet til medlemsstaterne. Udfærdiget i Bruxelles, den 18. februar 1999. På Kommissionens vegne Franz FISCHLER Medlem af Kommissionen () EFT 125 af 11. 7. 1966, s. 2039/66. () EFT L 25 af 1. 2. 1999, s. 27.